مراصد المطالع فی تناسب المقاطع والمطالع

مراصد المطالع فی تناسب المقاطع والمطالع
تالیف: جلال الدین عبد الرحمن بن ابی بکر سیوطی
یہ کتاب قرآن میں مناسبات کے بارے میں ہے اور مناسبات وہ علم ہے جس کے ذریعے قاری قرآن کے اجزاء کی ترتیب کی علت جانتا ہے۔
کتاب کی اہمیت چند امور سے ظاہر ہوتی ہے، ان میں سب سے اہم اس کا موضوع ہے: کیونکہ مناسبات قرآن مجید کے بارے میں ہیں، اس کی بلاغت کے پہلوؤں اور سورتوں کے آغاز و انجام کے باہمی تعلق پر مشتمل ہیں۔[علم المناسبات القرآنية – موضوعه – تطوره – مكانته، عبد الحميد محمود غانم، مجلة البيان، العدد 202، 1425هـ، (ص/4)]

مصنف کا منہج کتاب میں کچھ یوں ہے:
مناسبات کو مختصر اشاروں میں ذکر کرتے ہیں۔
سورت کے آغاز، اختتام اور آیات کے درمیان تعلق بیان کرتے ہیں۔
لفظی اور معنوی مناسبتوں کا ذکر کرتے ہیں۔[مقدمة مراصد المطالع، عبد المحسن العسكر، مكتبة دار المنهاج – الرياض، 1426هـ، (ص/ 33)][مقدمة مراصد المطالع، عبد المحسن العسكر، مكتبة دار المنهاج – الرياض، 1426هـ، (ص/ 30 - 33)]
 علم مناسبات کی اہمیت 
 علم مناسبات کی بڑی اہمیت ہے، جو درج ذیل نکات سے ظاہر ہوتی ہے:
 کلام کی خوبیوں میں سے ہے کہ اس کے اجزاء آپس میں مربوط ہوں۔
 یہ علم قرآن کی بلاغت، فصاحت اور اس کے بلند معانی کو ظاہر کرتا ہے۔
 اس میں قرآن کی لطافتیں اور خوبیاں نمایاں ہوتی ہیں۔
 یہ علم اس بات کی دلیل ہے کہ محمد ﷺ اللہ کے سچے رسول ہیں اور قرآن اللہ کی طرف سے نازل ہوا ہے۔[علم المناسبات القرآنية – موضوعه – تطوره – مكانته، عبد الحميد محمود غانم، مجلة البيان، العدد 202، 1425هـ، (ص/4)، https://shamela.ws/book/1541/4990 ] 
 کتاب میں استعمال شدہ مصادر 
 سورۃ البقرہ میں راغب اصفہانی کے تفسیر سے استفادہ کیا۔
 سورۃ المؤمنون کی مناسبت کے سلسلے میں "الکشاف" (تالیف: جار اللہ زمخشری) سے استفادہ کیا۔
 سورۃ ص کی مناسبت میں محمود کرمانی کی کتابوں سے فائدہ اٹھایا۔
 باقی مناسبات مصنف نے خود استنباط کیں، اگرچہ ان میں بعض دوسرے کتبِ مناسبات سے موافقت بھی پائی جاتی ہے۔[مقدمة مراصد المطالع، عبد المحسن العسكر، مكتبة دار المنهاج – الرياض، 1426هـ، (ص/ 34)]

 کتاب میں مصنف کا منہج 
 مناسبات کے بارے میں مختصر، تیز اور جامع اشاروں میں گفتگو کرتے ہیں۔
 سورت کی ابتدا اور انتہا کے درمیان تعلق ذکر کرتے ہیں اور مناسبت سے متعلق آیات یا ان کے بعض حصے بیان کرتے ہیں۔
 مناسبت پر مختصر تبصرہ کرتے ہیں تاکہ قاری مفید معلومات حاصل کر سکے۔
 لفظی اور معنوی مناسبتوں دونوں کا ذکر کرتے ہیں۔
 لفظی مناسبت کی اقسام 
 لفظ کا تکرار: جیسے سورۃ الحشر میں اللہ تعالیٰ کا فرمان:
"وَهُوَ الْعَزِيزُ الْحَكِيمُ" [الحشر: 24]
 معنی کا تکرار: جیسے سورۃ الممتحنہ کے شروع میں فرمایا:
"يَا أَيُّهَا الَّذِينَ آمَنُوا لَا تَتَّخِذُوا عَدُوِّي وَعَدُوَّكُمْ أَوْلِيَاءَ" [الممتحنة: 1]
 اور آخر میں:
"يَا أَيُّهَا الَّذِينَ آمَنُوا لَا تَتَوَلَّوْا قَوْمًا غَضِبَ اللَّهُ عَلَيْهِمْ" [الممتحنة: 13]
 لفظ کی ظاہری مشابہت اور معنی کا اختلاف:
 جیسے سورۃ الإخلاص میں:
"قُلْ هُوَ اللَّهُ أَحَدٌ" [الإخلاص:1] (یہاں "أحد" کا مطلب "واحد" ہے)
 اور آخر میں:
"وَلَمْ يَكُنْ لَهُ كُفُوًا أَحَدٌ" [الإخلاص: 4] (یہاں "أحد" کا مطلب "کوئی بھی شخص" یا "ہمسر" ہے)
 معنوی مناسبت کی اقسام 
 متضاد معنی کا ذکر:
جیسے سورۃ المؤمنون کی ابتدا میں:
"قَدْ أَفْلَحَ الْمُؤْمِنُونَ" [المؤمنون: 1]
 اور آخر میں:
"إِنَّهُ لَا يُفْلِحُ الْكَافِرُونَ" [المؤمنون: 117]
سورت کا آغاز کسی قوم کی ملامت سے اور اختتام دوسری قوم کی مدح سے:
 جیسے سورۃ الصف میں:
"يَا أَيُّهَا الَّذِينَ آمَنُوا لِمَ تَقُولُونَ مَا لَا تَفْعَلُونَ" [الصف: 2]
 اور آخر میں عیسیٰ علیہ السلام کے حواریوں کی مدح:
"يَا أَيُّهَا الَّذِينَ آمَنُوا كُونُوا أَنْصَارَ اللَّهِ..." [الصف: 14]
سورت کی ابتدا اور انتہا دونوں میں وعید (ڈراوا) کا ذکر:
 جیسے سورۃ النبأ میں:
"عَمَّ يَتَسَاءَلُونَ (1) عَنِ النَّبَإِ الْعَظِيمِ (2)" [النبأ: 1-2]
 اور آخر میں فرمایا:
"إِنَّا أَنْذَرْنَاكُمْ عَذَابًا قَرِيبًا" [النبأ: 40]
 اگر سورت کے شروع اور آخر میں ایک سے زائد مناسبتیں ہوں تو ان سب کا ذکر کرتے ہیں۔
 اگر دو سورتوں کے درمیان کوئی مناسبت نہ پائیں تو صرف سورت کا نام ذکر کرتے ہیں اور کوئی مناسبت بیان نہیں کرتے، یہ خصوصاً چھوٹی سورتوں میں نمایاں ہے۔

 کتاب کی طباعت 
کتاب "مراصد المطالع في تناسب المقاطع والمطالع"، سورتوں کے آغاز و اختتام کے باہمی تعلق پر ایک تحقیقی مطالعہ ہے،
مصنف: حافظ جلال الدین سیوطی
ناشر: مکتبہ دار المنہاج للنشر و التوزیع، ریاض
سنہ اشاعت: 1426ھ

 حوالہ جات 

زمرہ:کتب علوم القرآن
زمرہ:تصانیف جلال الدین سیوطی